Lès 9: Ministerio impulsá pa Amor.
A. Haña konsuelo den Dios i kompartí konsuelo.
1. 2 orintionan 1:1-7 Ki palabra bo ta tende ripití na kuminsamentu di Pablo su di dos karta na e kristiannan na Korinto?
2. Dikon un mensahe di konsuelo tabata alentador pa e kristiannan na Korinto?
3. Kiko tabata Pablo su testimonio tokante konsuelo ku el a risibí di Dios? 2 Korintionan 1:8-11
4. Kompartí un tempu ku bo a wòrdu konsolá dor di e Dios di tur konsuelo.
5. Pensa riba un historia den e ministerio di Hesus kaminda El a konsolá un hende den un tempu di nesesidat.
6. Kompartí un tempu ku bo por a konsolá un hende den nesesidat.
B. Sirbiendo otronan ku simplisidat i sinseridat divino
1. 2 Korintionan 1:12-14 Dikon Pablo a sinti e nesesidat pa defendé su ministerio na kreyentenan na Korinto? (wak tambe 2 Korintionan 2:17, 4:2)
2. Kompartí un ehèmpel di un hende den Beibel ku a sirbi otronan ku simplisidat i sinseridat divino. (Dorkas, Barnabas, etc.)
3. Kon nos por sigurá ku nos motibunan ta puru ora nos ta sirbi otronan? Salmo 139:1-3,23-24
4. Kiko ta un kontesta apropiá si bo ta wòrdu akusá di motibunan inkorekto den bo servisio pa otronan?
C. Papiando e bèrdat den amor.
1. Kiko tabata Pablo su aktitut i intenshon ora el a skirbi e kreyentenan na Korinto? 2 Korintionan 2:1-4
2. Kon Pablo su korespondensia tabatin impakto riba e kristiannan na Korinto? 2 Korintionan 7:8-12
3. Kompartí un otro historia den Beibel kaminda un profeta mester a entregá un mensahe di reprendementu òf korekshon. (Natan, Elías, Pablo, etc.)
4. Dikon ta importante pa semper papia e bèrdat ku amor, spesialmente ora di trese un mensahe di reprendementu òf korekshon? 2 Korintionan 2:5-8, Efesionan 4:15, Kolosensenan 4:6
5. Kompartí un ehèmpel for di e ministerio di Hesus kaminda El a trese un mensahe di reprendementu òf korekshon pero a papia e bèrdat den amor. (Juan 8:10-11, Lukas 10:41-42, etc.)
6. Kon bo por ta sigur si Dios ke pa bo trese un mensahe di reprendementu òf korekshon? Ki ora ta tempu pa papia i ki ora ta tempu pa keda ketu i simplemente resa? (Santiago 1:5, Salmo 32:8, etc.)
7. Kompartí un tempu ku un hende a wòrdu dirigí pa Dios pa trese un mensahe di reprendementu òf korekshon pa bo. Kon bo a respondé?
